นายกรัฐมนตรีและคณะ เยี่ยมให้กำลังใจครอบครัวผู้เสียชีวิต ก่อนร่วมพิธีสวดพระอภิธรรม ณ จังหวัดหนองบัวลำภู
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย  พลเอก ประวิตร วงษ์สุวรรณ รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ และนายดิสทัต โหตระกิตย์  เลขาธิการนายกรัฐมนตรี และคณะ เดินทางไปเยี่ยมให้กำลังใจครอบครัวผู้เสียชีวิตจากเหตุโศกนาฏกรรม ก่อนร่วมพิธีสวดพระอภิธรรม ณ จังหวัดหนองบัวลำภู โดยเยี่ยมให้กำลังใจครอบครัวผู้เสียชีวิต ณ วัดเทพมงคลพิชัย วัดศรีอุทัย และวัดราษฎร์สามัคคี ตามลำดับนายกรัฐมนตรี กล่าวแสดงความเสียใจต่อครอบครัวผู้เสียชีวิต จากเหตุการณ์โศกนาฏกรรม  จังหวัดหนองบัวลำภู พร้อมเป็นกำลังใจให้ผู้บาดเจ็บและครอบครัวทุกคน ขอทุกคนเข้มแข็ง ก้าวผ่านเหตุการณ์ความสูญเสียอันยิ่งใหญ่นี้ไปให้ได้ ยืนยันรัฐบาลจะดูแลอย่างดีที่สุด พร้อมขอบคุณทีมแพทย์ พยาบาล เจ้าหน้าที่และผู้เกี่ยวข้องทุกคน ทุกฝ่าย ที่ช่วยกันดูแลผู้สูญเสียจากเหตุการณ์ในครั้งนี้ ด้วยความเสียสละทุ่มเทอย่างเต็มกำลังความสามารถ ขอทุกคนช่วยกันเติมเต็มกำลังใจที่เข้มแข็งให้กันและกัน เพื่อก้าวข้ามความยากลำบากไปด้วยกัน ในนามของรัฐบาลยืนยันให้การดูแลอย่างต่อเนื่องและดีที่สุดและจะอยู่เคียงข้างทุกคนด้วยความห่วงใยจากใจจริง เพราะทุกคนคือ คนไทยโอกาสนี้ กรมคุ้มครองสิทธิและเสรีภาพ ร่วมกับสำนักงานยุติธรรมจังหวัดหนองบัวลำภู มอบเงินช่วยเหลือเยียวยาผู้เสียหายในคดีอาญา ตาม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ. 2544 และที่แก้ไขเพิ่มเติมคือ กรณีเสียชีวิต ค่าทดแทนการเสียชีวิต รายละ 50,000 บาท ค่าจัดการศพ รายละ 20,000 บาท ค่าขาดอุปการะเลี้ยงดู รายละไม่เกิน 40,000 บาท รวมรายละ 110,000 บาท สำหรับรายที่บาดเจ็บ อยู่ระหว่างการรักษาตัว  จะดำเนินการช่วยเหลือในโอกาสต่อไป